**COMPLEMENTUL**

**Complementul** este partea secundară de propoziție care determină un verb, un adjectiv, un adverb sau o interjecție.

**Clasificare:**

- complemente necircumstanțiale: directe și indirecte

- complemente circumstanțiale de loc, de timp, de mod, de scop, de cauză.

**1. Complementul direct** arată obiectul asupra căruia se exercită direct acțiunea exprimată de verb.

**Întrebări:** pe cine?, ce?, ultima dintre ele întâlnindu-se și în cazul subiectului. Diferența se face astfel: dacă propoziția are un subiect exprimat sau neexprimat, atunci partea de vorbire care răspunde la întrebarea ,,ce?" este complement direct.

Complementul direct se exprimă prin:

- substantiv, pronume sau numeral în cazul acuzativ precedate sau nu de prepoziția *pe*:

Am văzut-o  pe eleva mea în parc.

- verb la modurile infinitiv, supin sau gerunziu: Aud cântând.

**2. Complementul indirect** arată obiectul asupra căruia se răsfrânge indirect acțiunea exprimată de verb.

Se clasifică în:

- complement indirect în dativ;

- complement indirect cu prepoziție.

Complementul indirect în dativ (cui?) se exprimă prin substantive, pronume sau numerale în cazul dativ: Dau copiilor câte o bomboana. Acestuia i s-a făcut foame.

Complementul indirect cu prepoziție (pe ce?, cu cine?, cu ce?, de cine?, de ce?, pentru cine?, pentru ce?, despre cine?, despre ce?) se exprimă prin:

- substantive, pronume sau numerale în cazul acuzativ cu prepoziție: Vorbește despre tine frumos.

- adjectiv precedat de prepoziție: Din gri s-a făcut alb.

Exista un tip special de complement indirect în genitiv exprimat prin substantive, pronume sau numerale precedate de prepoziții: Au complotat contra acestuia.

**\*\*\*Realizați o compunere descriptivă despre Primăvară. Utilizați cel puțin zece complemente directe.**